  Анжелика Тихонова корреспондент 15-тӥ южтолэзьлы Удмуртиын 80 адямилэсь коронавирус инфекциез шараязы. Выль черламъёс пӧлын 14 аресозь кык пиналъёс но 65 арессэс ортчем 26 адямиос. Со сярысь элькунысь оперативной штаб ивортӥз. Висёнэз Ижкарысь 33 улӥсьёслэсь шараязы, Глазкарысь – 16, Дэри ёросысь – сизьым, Сарапул ёросысь – ньыль, Камбарка, Глаз, Ува ёросъёсысь – быдэн куинь, Шаркан, Балезино ёросъёсысь – быдэн кык, Воткаысь, Можгаысь, Сарапулысь, Каракулино, Кез, Сьӧлта, Сюмси ёросъёсысь – быдэн одӥг. 70 адями висёнэз вормиз Туннэ нуналлы Удмуртиын выль коронавирус инфекциен черлан 29 сюрс 433 учыр лабораториосын зэматэмын. 26 сюрс 090 адями йӧназ, 366 мурт кулӥз. Та дыре 98 висисьёслэн тазалыксы секыт лыдъяське. Элькунын выль коронавирус инфекцилы 920 сюрс 116 эскеронъёс ортчытӥзы, берло нуналскын – 3 сюрс 388. 15-тӥ южтолэзьлы Удмуртиын 38 сюрс 537 адями коронавируслэсь прививка пуктӥз, со пӧлысь 21 сюрс 201 мурт кыкетӥ компонентсэ но басьтӥз ни.  Тегъёс: Тазалык Ижкар висён Удмуртия коронавирус  